Werd unta da Regentschaft vo Herzog Johann Casimir mit seim "Hausarchitekten" Peter Sengelaub des Coburger Stådbuidl duach Renaissance-Baudenkmäler entscheidend prägt, wia zum  Beispui duach des ehemalige Regierungsgebäude, heit Stådhaus, des Zeughaus und des Gymnasium Casimirianum, so greifn in da erschtn wesentlichen Neibau-Epoche vom 19. Jåhrhundert Baumoasta wia Julius Martinet ois Hommage an des englische Kenigshaus, des damois no "Saxe-Coburg and Gotha" ghoaßn håt, oan fia damalige Verhoitnisse "revolutionärn", am gründazeitlichen Historismus zuazumrechnenden Baustil auf, nämlich de Neogotik. Des griechische Affix "neo" weist darauf hi, daß es si dabei - im Zug vom im 18.  Jåhrhundert vo England kemmadn "Gothic Revival"- um de "Neiauflage" vo oana de Gotik nåchahmenden Stilrichtung (Merkmale unta andam de Spitzboong, Fialen) handelt. In seltna städtebaulicher Qualität wendt ma in Coburg den Baustil oo. De Ehrenburg verrat nåch ihra neigotischen Fassadengstoitung duach Karl Friedrich Schinkel de "architektonische Verwandtschaft" mit dem weltweit bekanntestn neigotischn Baudenkmal, dem Palace of Westminster in London. Da in Coburg entstandne neigotische Bebauungsring guit ois a  städtebaulichs Juwel, des ois a Coburger Sonderentwicklung in de Baugschichte einganga is und in Architekturkreise ois "oanzigartig auf'm eiropäischen Kontinent" apostrophiert werd. In Coburg zeichnet a nahezu geschlossenes Ensemble vo neigotischen Bauwerk zum groaßn Teil den Verlauf da oanstign ringförmigen Stådmauer nåch. Dass de oidn Stådmauerreste a baar neigotische Biargahäusa spada ois Fundament dienan, stellt a weitere Bsundaheit dar. Da spezielle Reiz vo da Coburger Neigotik besteht aba da drin, daß  si des Coburger Ensemble net wia in andern Städt nur auf a baare Oanzeldenkmäla oda a kloans Stådareal beschränkt; veimehr umschliaßn de neigotischn Straßnzüge glei am Gürtel (vom Ernstplatz üba Albertsplatz, Ausläufer im Bereich Ketschentor, Untere/Obere Anlage, Schloßplatz, Schwarze Allee bis zua Rosenauer Straß mit Ausläufer in de Bahnhofstraß) üba insgesamt fast zwoa Kilometa den greßtn Teil da Oidståd. Dabei gewährt da neigotische Promenadenring ohne Ausnahm an Blick auf parallel verlaffade Grünanlagen  (an Stell vom friaran Stådgrååm) oda auf baambstandene Plätz (Albertsplatz, Ernstplatz, Schloßplatz und Rittersteich). Dem sunst eher kloagliedrigen Coburger Oidstådbuidl werd duach des "überdimensionierte" völlig intakte, oanzigartige Neigotik-Ensemble a städtebaulich unverwechselbarer groaßzügiga Charakter valiehn. So is da neigotische Bebauungsring in Coburg fia internationale Fachkreis a mustergültigs Ooschauungsobjekt worn, wei si vagleichbare neigotische Ensembles in a soichan Gschlossenheit aa im  Ursprungsland Groaßbritannien kaam findn lassn.